Diari Oficial de la Generalitat Valenciana


Sumari del DOGV 9088, del 20-05-2021 (2021/5520)

ACORD de 7 de maig de 2021, del Consell, d'autorització de l'increment del límit per a comprometre despeses plurianuals amb càrrec a la línia de subvenció S8287, Pla estatal d'habitatge 2018-2021, del capítol 7 del programa 431.50, Qualitat i rehabilitació, de la Vicepresidència Segona i Conselleria d'Habitatge i Arquitectura Bioclimàtica (VL 14.001/21-010).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9088

Data del DOGV
:   20-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5520


Data del document
:   07-05-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de maig de 2021, del Consell, d'autorització de l'increment del límit per a comprometre despeses plurianuals amb càrrec a la línia de subvenció S8287, Pla estatal d'habitatge 2018-2021, del capítol 7 del programa 431.50, Qualitat i rehabilitació, de la Vicepresidència Segona i Conselleria d'Habitatge i Arquitectura Bioclimàtica (VL 14.001/21-010). [2021/5520]  
El pressupost de la Vicepresidència Segona i Conselleria d'Habitatge i Arquitectura Bioclimàtica, per a l'any 2021, inclou la línia de subvenció S8287, «Pla estatal d'habitatge 2018-2021», en el capítol 7 del programa 431.50, Qualitat i rehabilitació, amb una dotació inicial de 17.969.458,00 ?, destinada al finançament d'actuacions del conveni amb el Ministeri de Foment per a la concessió d'ajudes en matèria de rehabilitació edificatòria del Pla estatal d'habitatge 2018-2021.  
Aquestes subvencions estan destinades a l'execució d'obres de rehabilitació que segons les bases d'aquestes ajudes tenen un termini per a l'execució de les obres de 24 mesos prorrogables a 30 mesos. Cada beneficiari de les ajudes, en funció de la major o menor envergadura de l'obra, tindrà una data de terminació d'obra diferent i per tant la data d'abonament de l'ajuda, que es produirà una vegada haja justificat que l'obra està acabada mitjançant la documentació corresponent. Per això, per a ajustar els pagaments efectius de les ajudes a la realitat de les execucions d'obra, ha sigut oportú adequar la despesa en quatre anualitats al ritme de les obres d'acord amb el següent quadre:  
  
Anualitat Aportació Ministeri Aportació Generalitat Total aportacions  
2021 0 0 0  
2022 2.257.200,63 191.982,00 2.700.360,00  
2023 6.019.200,00 1.181.760,00 7.200.960,00  
2024 6.771.600,00 1.329.480,00 8.101.080,00  
  
  
En l'exercici 2020, la citada línia va tindre una dotació inicial de 12.826.059,00 ?, la qual cosa va permetre adquirir compromisos futurs amb càrrec a aquesta, per import de 9.898.985,68 - per a 2022, i 35.349.485,68 - per a 2023.  
Amb la finalitat de donar cobertura a la convocatòria de 2021 i tenint en compte les despeses ja compromeses de convocatòries anteriors, la Vicepresidència Segona i Conselleria d'Habitatge i Arquitectura Bioclimàtica proposa incrementar el límit quantitatiu previst en l'article 40.3 de la Llei 1/2015, de 6 de febrer, d'hisenda pública, del sector públic instrumental i subvencions, en la línia de subvenció S8287, «Pla estatal d'habitatge 2018-2021», del capítol 7 del programa 431.50, Qualitat i rehabilitació, per a les anualitats 2022, 2023 i 2024.  
A aquest efecte i en virtut del que es disposa en l'article 40.3 de la Llei 1/2015, d'Hisenda Pública, del Sector Públic Instrumental i de Subvencions, i l'article 28.c de la Llei 5/1983. de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 7 de maig de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, d'Hisenda Pública, del Sector Públic Instrumental i de Subvencions, per a assumir compromisos de despesa en el període 2022-2024, amb càrrec a la línia de subvenció de concurrència competitiva S8287, «Pla estatal d'habitatge 2018-2021», del capítol 7 del programa 431.50, Qualitat i rehabilitació, d'acord amb el següent detall:  
  
  
Exercici Límit actual Límit modificat  
2022 7.242.865,00 54.622.966,00  
2023 6.208.170,00 20.310.225,00  
2024 5.173.475,00 8.200.000,00  
  
  
Guardamar del Segura, 7 de maig de 2021  
  
La consellera secretària,  
MÓNICA OLTRA JARQUE